הבובודים

הבובודים (באנגלית: Bobobobs) היא סדרת סיפורי ילדים בדיוניים שנוצרו על ידי הנק זווארט ונרידה זווארט. "הבובודים" מורכב ממספר ספרים וקומיקס מאוירים, וסדרת טלוויזיה מונפשת לילדים שהופקה בשנת 1988. סיפורי "הבובודים" פורסמו במקור על ידי Standaard Uitgeverij בבלגיה, ולאחר מכן הופקו סדרת הנפשה ומרצ'נדייז על ידי BRB Internacional בספרד.

סדרת הטלוויזיה המונפשת לילדים "הבובודים" מבוססת על הדמויות והסיפורים שנוצרו ונכתבו על ידי הנק זווארט ונרידה זווארט. היא בוימה על ידי טים ריד והופקה על ידי החברה הספרדית BRB Internacional, שהפיקה סדרות הנפשה נוספות כגון: "מסביב לעולם עם ווילי פוג", "שלושת המוסקטרים" ו"טובטוב הגמד" במהלך שנות ה-80. סדרת הטלוויזיה, המורכבת מ-26 פרקים, דובבה לאחר מכן לאנגלית על ידי סינלום, בהשתתפות Telefilm Canada, וכן דובבה לשפות נוספות כגון: הונגרית, איטלקית, קטלאנית, הולנדית, אפריקנס וגרמנית. הלחן האנגלי, שאורכו למעלה משתי דקות, הולחן על ידי גווידו ומאוריציו דה אנג'ליס, בעוד שהמילים נכתבו על ידי טד מאתר ובוצעו על ידי ריטה אירסנה ואמיליו אראגון.

בישראל, הסדרה שודרה בדיבוב עברי בשנת 1993 בערוץ הילדים תחת השם "הבובים" ואת שיר הפתיחה ביצעו אלברט כהן ודינה גולן, ומאוחר יותר בשנת 2002 שודרה הסדרה בטלוויזיה החינוכית תחת השם "הבובודים" ואת שיר הפתיחה ביצעה רמה מסינגר.

הסדרה מתרחשת בעבר הרחוק, ומתארת נוודים דמויי אדם מחוץ לכדור הארץ בדרכם לעבר כדור הארץ בחללית הדומה לגליאון. הם מתכננים להציל בני אדם פרהיסטוריים מדינוזאורים כביכול מסוכנים. הסדרה מבוססת באופן חופשי על הקונספט של אסטרונאוטים קדומים.

 עלילה 
העלילה, המתרחשת בעבר הרחוק, סובבת סביב קבוצה של נוודים דמויי אדם המכונים "הבובודים", החיים בחלק של היקום הרחק מכדור הארץ. צוות אחד של בובודים אלה, בראשות קפטן בוב, מפליג בחללית בשם "בובולינה", המתוארת כ-"גליאון עם כיפה מגוננת".

הצוות פונה לעבר כדור הארץ שם הם מתכננים להציל את בני האדם מפני טרור של דינוזאורים. בדרך הם נתקלים במגוון מינים של חייזרים, חלקם עוינים, ומשתמשים בכוחותיהם העל-טבעיים, כמו יכולתם להפוך לבלתי נראים ולהשתגר, על מנת לסייע להם.

 דמויות 
 קפטן בוב הוא בוב (קפטן) החביב והשקול של מסע הבובולינה עם רגל עץ. עליו מוטלת המשימה העצומה להוביל את הבובודים שלו במסעם ההרפתקני דרך היקום אל כוכב לכת שהתגלה לאחרונה (כדור הארץ).
 בובי הקטן הוא בנו של קפטן בוב. הוא ילד קטן וחכם, חכם יותר ממה שרוב הבובודים חושבים. הוא חברו הטוב ביותר של בליפ.
 בליפ הוא הקמע של קורנליוס ובן לוויה נצחי. הוא ראש סגול צף ופרוותי עם זרועות קטנות ועיניים גדולות וידידותיות.
 קורנליוס הוא האסטרונום הראשי של הבובלינה. הוא זקן מאוד, בעל זקן לבן ארוך והוא לובש בגדים סגולים וכובע קוסם סגול. הוא חכם ביותר, אך מכיוון שהוא זקן הוא נרדם לעיתים קרובות ומשאיר את פיטר, עוזרו, לעשות את רוב עבודתו.
 וילבור הוא בנו של המנהיג הגדול של הבובודים, רב-בוב, ואחיה של פטרונלה. הוא המשפץ הלא כל כך שימושי של הבובודים.
 פטרונלה היא בתו של רב-בוב שחושבת שהיא יכולה לפקד על כולם. היא רעה לסובבים אותה, למעט אחיה וילבור, וחושבת כל הזמן על היופי שלה (שאינו קיים). היא נשואה לאיידי.
 איידי הוא האדריכל של הבובודים ובעלה המנוקר של פטרונלה, ששוקע בעבודתו.
 פריץ הוא טבח חם-מזג. האוכל שלו מזין אבל טעם נוראי. הוא מאבד את עשתונותיו עם כל מי שהוא לא מסכים איתו, במיוחד עם דודה אגתה. חבריו הטובים ביותר הם איין וסטיין.
 דודה אגתה היא דודה של כולם. היא התגנבה לסיפון כדי לטפל באחיינה פיטר, אך במהרה הפכה לחברה של כולם, במיוחד של קורנליוס. היא אישה זקנה וחביבה שעוסקת באהבה בהרבה אפייה.
 איין וסטיין הם הביולוגים של הבובולינה. הם תאומים זהים ולעולם לא עוזבים זה את צד זה. משימתם העיקרית היא לגדל צמחי "אובוס" עבור צוות המשימה של הבובולינה. למרות שהם נוטים להתווכח באופן קבוע, הם דואגים זה לזה מאוד.
 פיטר הוא עוזרו של קורנליוס, ששאיפותיו הן להיות אסטרונום ראשי יום אחד, אך יש לו הרבה מה ללמוד ובליפ, בן זוגו הקטן של קורנליוס, לא מקל עליו.
 ד"ר בוב הוא הרופא של הבובולינה, קצת מפוזר ומבין יותר את האחות מימי מאשר את המטופלים שלו.
 האחות מימי היא האחות הצעירה והמתוקה של ד"ר בוב. היא תמיד מוכנה לעזור לנזקקים, במיוחד לווילבור.
 רב-בוב הוא מנהיג הבובודים, ואביהם של פטרונלה ווילבור.

 מדבבים 
 וולטר מאסי בתפקיד קפטן בוב
 ריק ג'ונס בתפקיד קורנליוס/בליפ
 דין האגופיאן בתור המספר
 אנדרו בדנרסקי בתור בובי הקטן
 מייקל ראדר בתפקיד וילבור / פריץ
 קתלין פי בתפקיד פטרונלה
 ריצ'רד דומון בתפקיד איידי
 ברונוון מנטל בתפקיד דודה אגתה / האחות מימי
 איי ג'יי הנדרסון בתפקיד איין / ד"ר בוב
 פול זקייב בתפקיד סטיין
 מארק הלמן בתפקיד פיטר

 מדבבים בעברית  
 הבובים - ערוץ הילדים 1995 

 הבובודים - חינוכית 2004 
 יעקב בוך - קפטן בוב / דמויות שונות
 שמעון כהן - קורניליוס / דמויות שונות
 גיא פרידמן - פיטר / דמויות שונות
 טליה גיחון - בובי
 מיכל לוי - פטרונלה
 עדי וייס - איידי / וילבור / סטיין / דמויות שונות
 רוברט הניג - פריץ / איין / רב-בוב / דמויות שונות
 איילת קורץ - דודה אגתה / האחות מימי
 ניקו בר - ד"ר בוב / מספר

 סחורה 
במספר מדינות הופקה מרצ'נדייז של "הבובודים", כולל ספרי חיבור, ופרקים מהסדרה שוחררו בפורמטים PAL ו-NTSC של VHS.

 זמינות 
ניתן לצפות בפרקים של "הבובודים" באנגלית ובספרדית באינטרנט בערוץ היוטיוב הרשמי של BRB Entertainment. בשנת 2012, BRB Entertainment הפכה את כל הסדרה לזמינה לצפייה באנגלית באתר הרשמי שלה.

 קישורים חיצוניים 



 הערות שוליים 

קטגוריה:סדרות הנפשה ספרדיות
קטגוריה:הטלוויזיה החינוכית הישראלית - תוכניות רכש
קטגוריה:ערוץ הילדים: תוכניות רכש